open-index/open-wikipedia-markdown huggingface dataset:
Bentsoyylikloridi

**Bentsoyylikloridi** eli **bentsoehappokloridi** (C7H5OCl) on happoklorideihin kuuluva orgaaninen yhdiste. Sitä käytetään lähtöaineena orgaanisen kemian synteeseissä. 

## Ominaisuudet
Bentsoyylikloridi on kirkasta, pistävän hajuista nestettä. Yhdiste liukenee orgaanisiin liuottimiin, kuten bentseeniin ja dietyylieetteriin, mutta hajoaa vedessä bentsoehapoksi ja suolahapoksi. Jos vettä on vain vähän, muodostuu bentsoehappoanhydridiä.
: C6H5COCl + H2O → C6H5CO2H + HCl

Alkoholien ja fenolien kanssa yhdiste reagoi muodostaen bentsoehapon estereitä ja amiinien kanssa muodostaen amideja niin kutsutulla Schotten–Baumann-reaktiolla. Se reagoi myös Friedel–Crafts-asylointireaktiolla.

## Valmistus ja käyttö
Bentsoyylikloridin teollisen valmistuksen lähtöaine on bentsotrikloridi. Bentsotrikloridista bentsoyylikloridia valmistetaan joko sen ja bentsoehapon välisellä reaktiolla tai bentsotrikloridin osittaisella hydrolyysillä.Katalyyttinä reaktiossa voidaan käyttää fosforin tai raudan klorideja. Tuote puhdistetaan tislauksella. 
:C6H5CCl3 + C6H5CO2H → 2 C6H5COCl + HCl
:C6H5CCl3 + H2O → C6H5COCl + 2 HCl

Laboratoriomittakaavassa yhdistettä valmistetaan bentsoehapon ja fosforipentakloridin, fosgeenin tai tionyylikloridin välisellä reaktiolla, klooraamalla bentsaldehydiä, bentsyylialkoholia tai bentsyylibentsoaattia.

Bentsoyylikloridia käytetään erityisesti räjähteinä ja polymerointireaktioiden initiaattoreina käytettävien orgaanisten peroksidien bentsoyyliperoksidin ja tert-butyyliperoksibentsoaatin valmistuksessa. Lisäksi siitä tuotetaan bentsofenonia ja väri- ja lääkeaineita, hajusteita, hyönteismyrkkyjä ja hartseja.

## Lähteet

## Aiheesta muualla
*
*Bentsoyylikloridin käyttöturvallisuustiedote, Sigma Aldrich, viitattu 26.12.2014.
Sea Cat

**Sea Cat** oli brittiläisen Short Brothersin kehittämä ja valmistama lähi-ilmatorjuntaohjus, jolla korvattiin Britannian Kuninkaallisen laivaston käytössä olleet Boforsin 40 millimetrin ilmatorjuntakanuunat. Ohjus oli maailman ensimmäinen operationaalisessa käytössä ollut pistemaalintorjuntaan kyennyt ohjus. Se oli myös suunniteltu siten, että aluksille ei tarvitsisi tehdä merkittäviä muutoksia asejärjestelmiä vaihdettaessa. Maavoimille valmistettu järjestelmä tunnetaan nimellä *Tigercat*.
Heikki Rotko

**Heikki Rotko** (s. ) on suomalainen yritysjohtaja, joka toimi mediayhtiö MTV Oy:n toimitusjohtajana 2012–2015. Hän siirtyi tehtävään varatoimitusjohtajan paikalta kesällä 2012, mutta joutui jättämään toimitusjohtajan tehtävän toukokuussa 2015.

Koulutukseltaan Rotko on merkonomi ja MBA. Hän aloitti sähköisen viestinnän uransa kaupallisen radion parissa Radiobooking Oy:n toimitusjohtajana. Rotko oli käynnistämässä MTV3-kanavaa vuonna 1992 ja toimi MTV Oy:n myyntijohtajana vuoteen 1997 asti. Vuosina 1997–2001 Rotko oli Talentumin internetkonsultointiyhtiö Satama Interactiven toimitusjohtaja.

Rotko ja Sataman hallitus olivat syytettyinä vuonna 2000 tapahtuneeksi väitetystä pörssiyhtiön tiedotusrikoksesta, mutta syytteet hylättiin sekä ali- että hovioikeudessa. Kun omistajat vaihtoivat internet-huumassa heikentyneen yrityksen toimitusjohtajaksi Jan Sassen, Rotko palasi MTV:n palvelukseen tv-mainonnasta vastaavaksi johtajaksi. Rotko oli vuodesta 2012 vuoteen 2015 MTV:n toimitusjohtaja.

Rotko on ollut Euroopan kaupallisten tv-yhtiöiden toimialajärjestön Egtan hallituksen puheenjohtaja. Syksyllä 2015 hänet nimitettiin videotuotantoihin erikoistuneen suomalaisen Klokin hallitukseen.

Rotko oli Aku Louhimiehen *[[Tuntematon sotilas (vuoden 2017 elokuva)|Tuntemattoman sotilaan]]* tuottaneen Elokuvaosakeyhtiö Suomi 2017 hallituksen puheenjohtaja. Suomen itsenäisyyden satavuotisjuhlavuotena. Tuntemattomassa sotilaassa rikottiin työaikalainsäädäntöä. Tuotannossa jätettiin maksamatta lainsäädännön mukaisia ylityökorvauksia. 

## Lähteet

## Aiheesta muualla
*
Teuvo Kotilainen

**Teuvo Sakari Kotilainen** (26. lokakuuta 1925 Rääkkylä – 24. toukokuuta 2010 Tampere) oli suomalainen kuvanveistäjä.

## Julkisia teoksia
* *[[Jäppilä|Jäppilän]] sankaripatsas*, 1957
* *Rääkkylän sankaripatsas*, 1961, Rääkkylä.
* *[[Pyhäselkä|Pyhäselän]] sankaripatsas*, 1962, Joensuu.
* *Leikkimieltä*, reliefi, Lielahden päiväkoti Tampere, 1975
* *Vuorineuvos Paavo V. Suomisen rintakuva*, 1975, Ylöjärvi.

Tiedosto:Jäppilän sankaripatsas.JPG|*Jäppilän sankaripatsas*, 1958, Pieksämäki.
Tiedosto:Rääkkylä sankarimuistomerkki.JPG|*Rääkkylän sankaripatsas* (*Tulkaa minun tyköni*), 1961, Rääkkylä.
Tiedosto:Pyhäselkä sankarimuistomerkki.JPG|*Pyhäselän sankaripatsas*, 1962, Joensuu.
Tiedosto:Teuvo Kotilainen Leikkimieltä 1975.JPG|*Leikkimieltä*, 1975, Tampere.
Tiedosto:Paavo V Suomisen patsas.JPG|Paavo V. Suomisen rintakuva, 1975, Ylöjärvi. 


## Lähteet
* Suomen taiteilijaseura: Kuvataiteilijat 1986 , s. 202

### Viitteet
Juhani Kansi

**Juhani Kansi** (s. 17. tammikuuta 1958) on suomalainen musiikkitoimittaja. Kansi toimi taiteilijanimellä **Joel Kairo** vuosina 1980–1992 Päät-yhtyeen laulajana ja kitaristina. Hän myös sävelsi ja sanoitti yhtyeelle.

Yleisradiossa Juhani Kansi on työskennellyt muun muassa ''Rockradion'' ja ''Kovan päivän illan'' toimittajana. Nykyisin Kansi toimii Ylen Kulttuurin ja viihteen osaston genretuottajana. Ennen radiouraa Kansi kirjoitti muun muassa ''Musa''- ja *[[Soundi]]* -lehtiin.
 
## Lähteet
Joseph

**Joseph** voi tarkoittaa seuraavia:

* Joseph, miehen etunimi, jonka suomalaisia vastineita ovat Joosef ja Jooseppi
* Joseph (1840–1904), nez percé -intiaanien päällikkö
* Joseph, sukunimenä muun muassa seuraavilla henkilöillä:
** Charles Joseph (s. 1952), trididadtobagolainen pikajuoksija
** Cory Joseph (s. 1991), kanadalainen koripalloilija
** Curtis Joseph (s. 1967), kanadalainen jääkiekkomaalivahti
** Garth Joseph (s. 1973), dominicalainen koripalloilija
** Helen Joseph (1905–1992), eteläafrikkalainen poliitikko ja ihmisoikeusaktivisti
** Jameese Joseph (s. 2002), yhdysvaltalainen jalkapalloilija
** Leo Joseph (s. 1958), australialainen lintutieteilijä
** Mark Joseph (s. 1965), walesilais-suomalainen jalkapalloilija
** Mathieu Joseph (s. 1997), kanadalainen jääkiekkoilija
** Nafisa Joseph (1978–2004), intialainen malli ja MTV:n videojockey
** Peter Joseph (s. 1979), yhdysvaltalainen elokuvaohjaaja, säveltäjä, leikkaaja, käsikirjoittaja ja yhteiskunta-aktivisti
** Pierre-Olivier Joseph (s. 1999), kanadalainen jääkiekkoilija
** Rayappu Joseph (1940–2021), srilankalainen roomalaiskatolinen piispa
** Richard Joseph (1953–2007), brittiläinen tietokonepelimusiikin säveltäjä
** Shahadi Wright Joseph (s. 2005), yhdysvaltalainen näyttelijä, laulaja ja tanssija
** Tyler Joseph (s. 1988), yhdysvaltalainen muusikko
** Yasmeen Joseph, *Mandakini* (s. 1963), intialainen näyttelijä.

## Katso myös
*Kaikki sivut, jotka alkavat sanalla ”Joseph”
*Kaikki sivut, joiden nimessä on sana ”Joseph”
Uotilan Työväen Urheilijat

**Uotilan Työväen Urheilijat ry** (lyh. **UTU**) on vuonna 1945 perustettu  ja vuonna 1946 rekisteröity  raumalainen urheiluseura. Se toimii Uotilan kaupunginosassa, joka on entisen Rauman maalaiskunnan keskus. 

UTU:n toimintaan on historian aikana kuulunut mm. hiihtoa, suunnistusta, lentopalloa, pöytätennistä, painonnostoa, voimistelua, jääkiekkoa, jalkapalloa ja yleisurheilua. Seuran ohjelmaan kuuluvat nykyään juniorijalkapallo (nimellä UTU-Futis) sekä petankki ja boccia. 

## Historia
UTU oli alkuvuosinaan TUL:n jäsen ja 1960 lähtien TUK:n jäsen. SPL:än seura on kuulunut vuodesta 1955 lähtien. UTU nousi jalkapallon III divisioonaan vuonna 1974 sekä uudelleen 1978, 1981 ja 1983. Vuonna 1985 UTU:n jäsenmäärä oli noin 450.

Seuran edustusjalkapallo muodosti yhdessä Rauman NMKY:n ja Rauman Kisa-Veljien jalkapallojaostojen kanssa FC Rauman vuonna 1996. Uusi seura sai UTU:n paikan III divisioonassa.

## Saavutuksia
*Jalkapallon Satakunnan piirinmestaruus: 1988
*Veteraanien SM-sarjassa kulta ja yhteensä kaksi pronssia

## Lähteet
*Eero Oksanen: Uotilan Työväen Urheilijat ry:n 40-vuotishistoriikki; 1985; 32 sivua + liitteitä 8 sivua
*Rauman kaupunki/Liikuntalajit 
### Viitteet

## Aiheesta muualla
*Petankkiporukassa nauru on herkässä; Turun Sanomat 21.3.2008
Panorama (gibraltarilainen sanomalehti)

**Panorama** on gibraltarilainen sanomalehti.

*Panorama* perustettiin joulukuussa 1975. Sen tarkoitus oli tarjota erilainen näkökulma uutisiin kuin vakiintuneella *[[Gibraltar Chronicle]]lla*. *Panorama* ilmestyi aluksi kerran viikossa ja siitä tuli Gibraltarin suosituin viikoittainen lehti. Vuonna 2002 se alkoi ilmestyä päivittäin.

Gibraltarin liberaalipuolueen puheenjohtaja tohtori Joseph Garcia tukee *Panoramaa* ja lehti heijastaa liberaalipuoleen näkemyksiä.

## Lähteet
* 

### Viitteet
ABC TV Plus

**ABC TV Plus** on julkinen australialainen televisiokanava, jonka lähetykset alkoivat 7. maaliskuuta 2005. Se on Australian Broadcasting Corporationin omaisuutta ja näkyy Australiassa kaikille digitaalisten televisioiden omistajille. Sen lisäksi että kanava lähettää paljon alkuperäistä ohjelmaa, se näyttää ABC1-kanavan uusintoja, jotka ovat yleensä lastenohjelmia, makasiiniohjelmia tai urheilua.

## Logot

File:Abc2.png|2005-2017


## Aiheesta muualla
* Virallinen sivusto
Hochosterwitzin linna

**Hochosterwitzin linna** (*Burg Hochosterwitz*) sijaitsee Itävallassa Kärntenin osavaltiossa, noin kahdeksan kilometriä St. Veit an der Glanin kaupungista itään, kylässä nimeltä Sankt Georgen am Längsee. 

## Historia
Linna mainitaan asiakirjoissa jo vuonna 860 nimellä *Astarwiza*. Kirkko antoi linnan Investituurariidan aikana 1000-luvulla Kärntenin herttualle palkkioksi tältä saamastaan tuesta riidan aikana.

Turkkilaiset yrittivät valloittaa linnan useasti 1500-luvulla. Linna on kuitenkin rakennettu 160 metriä korkealle kalliokielekkeelle, jonne on vaikea päästä. Linnaan nousevalle tielle rakennettiin 1500-luvulla 14 linnoitettua porttia, jotka estivät hyökkäykset. Linnaa ei koskaan vallattu. 

## Lähteet
Northolt Parkin rautatieasema

**Northolt Parkin rautatieasema** sijaitsee Ealingin ja Harrow'n kaupunkipiirien rajalla Suur-Lontoon luoteisosassa Yhdistyneessä kuningaskunnassa. Asema on Lontoon matkakortin maksualueella 5.

## Historia
Great Central Railwayn linja Lontoon keskustasta High Wycomben suuntaan avattiin vuonna 1906, mutta Northolt Parkin asema on avattu vasta 1926. Asema tunnettiin alkujaan nimellä South Harrow and Roxeth ja se sai nykyisen nimensä vuonna 1929.

## Liikenne
Northolt Parkin asemalta kulkee junia Wembley Stadiumin kautta Marylebonen asemalle Lontoon keskustaan ja vastakkaiseen suuntaan High Wycombeen.

Tiedosto:Northolt Park stn look west.JPG|Aseman laiturialue
Tiedosto:Northolt Park stn signage.JPG


## Lähteet

## Aiheesta muualla
*Northolt Parkin asema National Railin sivuilla
Ville Borgmästars

**Ville Carl Benjamin Borgmästars**  (s. 27. kesäkuuta 1991 Pedersöre) on keskimatkojen juoksija, joka saavutti SM-kultaa 4x1500 metrin viestinjuoksussa  2011 ja 4x800 metrillä vuonna 2012 ja hopeaa 4x1500 metrillä vuonna 2012. Hän edustaa IK Falken-seuraa. Hänellä on maaotteluedustuksia.

## Lähteet
*
Tee (täsmennyssivu)

**Tee** tai **TEE** voi viitata johonkin seuraavista:
* tee, teepensaasta tehtävä juoma
* yrttitee, arkikielessä usein vain pelkkä tee, teenkaltainen juoma, joka on valmistettu hauduttamalla jostain muusta kuin teepensaan lehdistä
* T, latinalainen kirjain
* tee, nigeriläiskongolainen kieli
* tee, Unixin työkaluohjelma
* Trans Europ Express (TEE), eurooppalainen nopeiden junien verkosto
Tulipääkerttuli

**Tulipääkerttuli** (*Seiurus aurocapilla*) on pohjoisamerikkalainen kerttuleiden heimoon kuuluva varpuslintu.

## Ulkonäkö ja koko
Tulipääkerttuli on 13,5–15 senttimetriä pitkä. Se on yläpuolelta vihreänruskea, vatsapuolelta mustatäpläinen. Päälaen keskellä on punaruskea juova, jota reunustavat kapeammat mustat juovat. Tumman silmän ympärillä on vaalea silmärengas.

## Lähteet
Jimmy Finnholm

**Jimmy Leander Finnholm** (s. 9. lokakuuta 1991 Pedersöre) on keskimatkojen juoksija. Hän voitti SM-hopeaa 3&nbsp;000 metrin estejuoksussa Porin Kalevan kisoissa 2015. Finnholm on saavuttanut viestijuoksun SM-kilpailuissa 4&nbsp;×&nbsp;800&nbsp;metrin viestissä kultaa 2015, hopeaa 2014 ja pronssia 2012 sekä 4&nbsp;×&nbsp;1&nbsp;500&nbsp;metrin viestissä hopeaa vuosina 2012 ja 2013 sekä pronssia 2015. Hän edustaa IK Falken -seuraa. Hänellä on maaotteluedustuksia. Häntä valmentaa Guy Storbacka.

## Lähteet
*
Urho Tuominen

**Urho Tuominen Oy** (**UTU Group**) on yli 100-vuotias suomalainen sähköalan perheyhtiö. Konsernilla on toimintaa Suomessa, Virossa, Latviassa, Liettuassa ja Norjassa. 

UTU valmistaa ja myy puistomuuntamoita, sähkökeskuksia ja -kojeistoja sekä maahantuo ja markkinoi sähköteknisiä komponentteja, johtokanavajärjestelmiä, kiinteistöautomaatiojärjestelmiä sekä automaatiotuotteita. Asiakkaita ovat teollisuusyritykset, sähkötukkuliikkeet, sähkönjakeluyhtiöt, sähköurakoitsijat ja OEM-valmistajat. 

UTU-tuotteiden valmistuu tapahtuu Ulvilassa omissa tuotantotiloissa ja varastotoiminta on keskittynyt Vantaalle. Konsernilla on useita myyntiyksiköitä eri maissa.

## Historia
Yhtiön perustaja Urho Tuominen aloitti sähköalalla juoksupoikana 14-vuotiaana. Hän toimi vuodesta 1907 lähtien monttöörin apulaisena ja sitten itsenäisenä matkamonttöörinä eri puolilla Etelä-Suomea. Kesäkuun 1. päivänä 1919 aloitti toimintansa Porin Sähkö- ja Telefooniliike Urho Tuominen. Toiminta aloitettiin Porin kauppatorin varrella olevassa puutalossa, Pohjoiskauppatori 1:ssä. Yrityksen alkutaipaleella keskityttiin sähkökoneiden ja -tarvikkeiden myyntiin. Käytännössä oli välttämätöntä laajentaa myös sähköasennuksiin ja korjaustoimintaan. Liiketoiminta laajeni Raumalle vuonna 1923. Samana vuonna radiotoiminnan aloittamisen myötä valikoimaan tulivat myös radiot ja vuotta myöhemmin autot.

Sotavuosien jälkeen aloitettiin sähkökeskusten valmistus 1944. Aluksi tuotteet olivat valurautaisia koteloita, joiden elinkaari on niin pitkä, että niitä saattaa edelleenkin nähdä käytössä. Pian kuitenkin siirryttiin ohutlevytuotteisiin.  Sähkötarvikekaupan rinnalla 1980-luvulla aloitettu maahantuontitoiminta laajeni tytäryhtiöinä Baltiaan 1990–luvulla. Yhtiön Suomen-liiketoiminnat yhtiöitettiin erillisiksi yhtiöiksi vuonna 2001. Sähkötukkukaupan liiketoiminta myytiin vuonna 2002. Sähkökeskusten valmistus ja maahantuontiin perustuneet Sähkötekninen kauppa sekä Tehoelektroniikka yhdistettiin Suomessa uudestaan 2012 UTU Oy:ksi. Vuoden 2016 alussa perustettiin uusi liiketoimintayksikkö, UTU Automation Oy, joka toimittaa automaatiotuotteita ja -ratkaisuja. Vuonna 2019 yhtiö laajeni Norjaan, kun UTU osti maasta Hagerin Norjan-toiminnot.

## Lähteet
*UTU Oy kotisivut
Thorleif Vangen

**Thorleif Birger Vangen** (11. syyskuuta 1920 Kongsvinger &ndash; 1. maaliskuuta 1996 Eidskog) oli norjalainen hiihtäjä. Hän edusti seuratasolla oslolaista BUL:ää.

Vangen voitti uransa aikana neljä Norjan-mestaruutta. Hän sai maansa mestaruuskisoissa vuonna 1946 kultaa sekä 50 että 30 kilometrin matkalta, ja uusi lyhyemmällä matkalla voittonsa seuraavana vuonna. Lisäksi Vangen voitti 18 kilometrin kisan 1948. Hän osallistui Sankt Moritzin olympialaisissa 1948 50 kilometrin matkalle, mutta joutui keskeyttämään kilpailun.

## Lähteet
Kaiane Aldorino

**Kaiane Aldorino** (8. heinäkuuta 1986 Gibraltar) on gibraltarilainen missi, joka voitti 2009 Miss Gibraltar -tittelin ja samana vuonna ensimmäisenä gibraltarilaisena Miss Maailma -kilpailun.

Aldorino voitti kesäkuussa 2009 Miss Gibraltar -kilpailun ja pääsi näin maan edustajaksi Miss Maailma -kilpailuun. Johannesburgissa järjestetyss Miss Maailma -kilpailussa Aldorino pääsi ensimmäisenä gibraltarilaisena finaalivaiheeseen, kun hän voitti alkukilpailujen Beach Beauty -osion. Finaalivaihe järjestettiin 12. joulukuuta, ja Alrodino kruunattiin ensimmäisenä gibraltarilaisena Miss Maailmaksi. Gibraltar oli osallistunut kilpailuun vuodesta 1959.

Gibraltarilla alkoi juhlat heti Aldorinon voiton tultua ilmi. Monet menivät kaduille juhlistamaan voittoa, ja monilla oli mukana myös Gibraltarin lippu. Gibraltarin hallitus päätti järjestää Aldorinon kunniaksi kotiintulojuhlan torstaina 17. joulukuuta, jolloin Aldorino palasi kilpailusta takaisin Gibraltarille. Pääministeri Peter Caruana vastaanotti Aldorinon Gibraltarin lentoasemalla. Tämän jälkeen juhlaan kuului paarati Main Streetillä, näyttäytyminen yleisölle kaupungintalon parvekkeelta, lehdistötilaisuus Rock-hotellissa, illallistilaisuus samassa hotelissa ja illan päättävä ilotulitus.

Aldorino sai 2011 Gibraltarin kaksi merkittävintä kunnia-arvoa, Freedom of the Cityn ja Gibraltar Medallion of Honourin, joka oikeuttaa käyttämään lyhennettä GMH nimen perässä. Gibraltarin parlamentti oli myöntänyt kunnia-arvot yksimielisesti.

## Lähteet

## Aiheesta muualla
Nikolai Bunge

**Nikolai Hristianovitš Bunge** (; 23. marraskuuta (J: 11. marraskuuta) 1823 Kiova – 15. kesäkuuta (J: 3. kesäkuuta) 1895) oli venäläinen virkamies, joka toimi Venäjän taloutta uudistaneena rahaministerinä vuosina 1881–1887.

## Elämäkerta
Nikolai Bungen isä oli lastentautien lääkäri Hristian Bunge. Hän opiskeli Kiovan yliopistossa lakia ja taloustiedettä ja toimi myöhemmin samaisen yliopiston rehtorina. Hän oli myös Venäjän valtakunnanpankin Kiovan-konttorin päällikkö ja hänet nimettiin 1859 maaorjien vapautuslakia valmistelleen komitean jäseneksi. Vuonna 1878 Bungesta tuli apulaiskauppaministeri ja kolmea vuotta myöhemmin rahaministeri. Hän modernisoi keisarikunnan taloutta muun muassa korvaamalla henkirahan perimisen välillisellä verotuksella, rajoittamalla lapsityövoiman työaikoja ja perustamalla Talonpoikaispankin, jotta talonpojat saisivat lainoja lisämaan ostamiseen. Kotimaista teollisuutta hän pyrki edistämään suojatullien avulla. Rautateitä keskitettiin ja rationalisoitiin ostamalla kannattamattomia yksityisiä rataosuuksia valtiolle. Bunge myös lisäsi valtion kultavarantoa.

Erilaiset taloudelliset kriisit ja sodat tekivät Venäjän valtion budjetin tasapainottamisen vaikeaksi, mikä antoi Bungen konservatiivisille vastustajille lisää aseita hänen arvosteluunsa. Viimein tsaari Aleksanteri III erotti hänet vuonna 1887. Bunge siirrettiin ministerikomitean puheenjohtajaksi, joka oli korkea mutta lähinnä seremoniallinen virka ilman todellista valtaa. Hän toimi tämän jälkeenkin muun muassa kruununprinssi Nikolain (tuleva hallitsija Nikolai II) opettajana.

Suomessa Bunge muistetaan puheenjohtajuudestaan 1892–1893 toimineessa suomalais-venäläisessä asiantuntijakomiteassa, jonka oli tarkoitus löytää ratkaisu suomalaisten ja venäläisten väliseen kiistaan koko valtakuntaa koskevien lakien säätämisestä ja tätä koskevasta toimivallasta. Komitea ei päässyt yksimielisyyteen, sillä sen suomalaiset jäsenet puolustivat sitkeästi omaa tulkintaansa Suomen perustuslaeista, kun taas venäläiset jäsenet katsoivat valtakunnan yhteistä etua koskevissa asioissa myös Suomea koskevan päätösvallan olevan lähtökohtaisesti keisarikunnan valtioelimillä. Komitean venäläisjäsenten kanta toimi sittemmin yhtenä askeleena kohti helmikuun manifestia.

## Lähteet
Cat

**Cat** tai **CAT** voi viitata johonkin seuraavista:

* Central African Time (CAT), aikavyöhyke (UTC+2)
* City Airport Train (CAT), junayhteys Wienin kansainväliselle lentoasemalle
* Çat, kaupunki Turkissa
* cat, Unixin työkaluohjelma
* Caterpillar (osakesymboli CAT), yhdysvaltalainen yritys
** Cat tai CAT, Caterpillar-konserniin liittyvä tuotemerkki
* Computed axial tomography (CAT), tietokonekerroskuvaus
* katalaani, ISO 639 -koodi *cat*, kieli
* .cat, Internet-verkkotunnus
* YK:n kidutuksen vastainen sopimus (CAT) tai sitä valvova komitea (CAT-komitea) 

## Katso myös
* Cat5, Cat6 ym., parikaapelin luokkia
* CAT I–III, ilmailussa ILS-mittarilähestymisjärjestelmän kategorioita
* Cat #1, Peter Crissin albumi
Thomas Hammarberg

**Thomas Hammarberg** (s. 2. tammikuuta 1942 Örnsköldsvik, Ruotsi) on ruotsalainen diplomaatti ja ihmisoikeusaktivisti. Hän on toiminut muun muassa Amnesty Internationalin pääsihteerinä (1980–1986) ja Euroopan neuvoston ihmisoikeusvaltuutettuna (2006–2012). Amnestyssa toimiessaan Hammarberg otti vastaan järjestölle vuonna 1977 myönnetyn Nobelin rauhanpalkinnon. Lisäksi Hammarberg on toiminut useissa Yhdistyneiden kansakuntien alaisissa ihmisoikeustehtävissä ympäri maailmaa.

Hammarberg valmistui Tukholman kauppakorkeakoulusta ekonomiksi vuonna 1973 ja työskenteli sen jälkeen toimittajana, muun muassa Ruotsin yleisradion ulkomaankirjeenvaihtajana. Vuonna 1980 hänet valittiin Amnesty Internationalin pääsihteeriksi ja vuonna 1986 Ruotsin Pelastakaa Lapset -järjestön pääsihteeriksi.

## Lähteet
Gibraltarin genovalaiset

**Gibraltarin genovalaiset** ovat historiallisesti muodostaneet tärkeän osan Gibraltarin asukkaista, ja suuri osa nykyisistä gibraltarilaisista on genovalaistaustaisia, mutta he ovat pitkälti sulautuneet alueen muuhun väestöön.

## Historia

Italialaisia ja erityisesti genovalaisia on asunut Cádizin provinssissa jo 1500-luvulta lähtien, jolloin heillä oli merkittäviä taloudellisia etuoikeuksia muuhun väestöön nähden. Ensimmäiset Gibraltarille muuttaneet genovalaiset olivat kalastajia ja heidän perheitään. Heitä seurasivat viini- ja ruokakauppiaat. Halpatyövoimaa tuli muualta Italiasta. Ensimmäinen väestönlaskenta Gibraltarin valloituksen ja Britanniaan liittämisen jälkeen tehtiin vuonna 1721, jolloin laskettiin alueen asekuntoinen väestö. Tuolloin 310 lasketusta oli genovalaisia 169. Vuonna 1753 tehdyssä ensimmäisessä täydessä väestönlaskennassa Gibraltarin 1&nbsp;816 asukkaasta oli genovalaisia 597. Myöhemmin väestönlaskennoissa alettiin laskea etnisen taustan sijasta asukkaiden uskontoa.

Gibraltarille muutti suuria määriä genovalaisia sen jälkeen, kun Napoleon I valloitti Genovan kaupungin. Tulijat välttelivät pakollista asepalvelusta. Vuoteen 1871 mennessä Gibraltarin väkiluku oli kohonnut jo 18&nbsp;695:een, ja brittiviranomaiset alkoivat rajoittaa maahanmuuttoa alueelle. Tämä ei kuitenkaan estänyt uusien genovalaisten ja muiden kansalaisuuksien muuttoa alueelle. Genovan murretta puhuttiin Gibraltarilla 1900−luvun alkuun saakka. Genovalaisten puhuma kieli jätti myös joitakin lainoja Gibraltarilla edelleen puhuttuun yanitoon. Nykyisin Gibraltarin genovalaisista polveutuvat suvut muodostavat merkittävän osan alueen yläluokasta. Genovalaistaustaiset muodostavat alueen nykyisestä väestöstä noin 20&nbsp;prosenttia ja Catalan Bayn väestöstä vielä suuremman osan.

## Lähteet
*

### Viitteet
Gibraltar Broadcasting Corporation

**Gibraltar Broadcasting Corporation** on Gibraltarin yleisradioyhtiö. Sen juuret ovat radio Gibraltarissa, joka aloitti toimintansa vuonna 1958. Yhtiöön liitettiin yksityinen kaupallinen televisioyhtiö vuonna 1963. Se aloitti televisiolähetykset vuonna 1963. Nykyisin se lähettää ohjelmaa joka ilta 19.30 tai 20.00 alkaen. Ohjelmiston painopiste on paikallisessa elämässä, mutta yhtiö lähettää myös elokuvia, draamasarjoja ja ulkomaisia dokumentteja.

Vuonna 2010 tehdyssä kyselytutkimuksessa valtaosa vastaajista piti GBC:n olemassaoloa erittäin tärkeänä, mutta vain 30% vastaajista piti sen laatua hyvänä.

GBC:n toimintaa on aikaisemmin rahoitettu televisiolupamaksuilla. Nykyisin sitä rahoittaa Gibraltarin hallitus. GBC:llä on ollut lähes monopoliasema (vain Britannian armeija saa sen lisäksi lähettää ohjelmaa Gibraltarilla), mutta kesällä 2012 julkistettiin suunnitelma joka sallisi yksityiset paikallisradio- ja televisiokanavat. Ehdotus ei kuitenkaan sallisi uskonnollisten tai poliittisten tahojen perustaa omia asemiaan.

## Lähteet
Ravensburg Towerstars

**Ravensburg Towerstars** on saksalainen jääkiekkojoukkue Ravensburgin kaupungista. Joukkue on perustettu vuonna 2007 ja se pelaa Saksan toiseksi korkeimmalla sarjatasolla 2. Bundesligassa. Joukkue aloitti toimintansa EVR Tower Stars nimisenä ja nykyinen nimi tuli käyttöön kaudelle 2010–2011. Joukkue on onnistunut voittamaan 2. Bundesligan kertaalleen kaudella 2010–2011.

## Pelaajat

### Valmennus & Joukkueenjohto
* **Päävalmentaja:** Bohuslav Šubr 
* **Apuvalmentaja:** Eeli Parviainen 
* **Maalivahtivalmentaja:** Matthias Nemec 
* **Toimitusjohtaja:** Raphael Kapzan 
* **Urheilutoimenjohtaja:** Marius Riedel 

*Lähde: EliteProspects*

## Lähteet

## Aiheesta muualla
*Viralliset kotisivut
Korpinkivi

**Korpinkivi** on taikaesine, jota korppien väitettiin säilyttävän kielensä alla tai pesässään. Korppi sai siitä taikavoimia, joilla saattoi esimerkiksi tehdä itsensä tai pesänsä näkymättömäksi. Korpin tappajan väitetään joskus saaneen kiven ja sen voimat itselleen.

Korpinkiveksi sanottu kivi on kulkenut eräässä suvussa Keski-Suomessa useiden sukupolvien ajan.

## Lähteet

## Aiheesta muualla
* Korpinkivi valokuvassa  Finna
Jan Karaś

**Jan Karaś** (s. 17. maaliskuuta 1959) on puolalainen entinen jalkapalloilija.

Karaś edusti urallaan Puolan pääsarjassa I ligassa varsovalaisia Legiaa ja Poloniaa yhteensä kahdeksan kauden ajan. Lisäksi hän pelasi kaksi kautta Kreikan Alfa-liigassa Larissan joukkueessa.

Suomessa Karaś pelasi II divisioonassa vuonna 1991 Vaasan Palloseuran riveissä.

Puolan jalkapallomaajoukkueessa Karaś esiintyi 16 kertaa. Hän oli mukana vuoden 1986 Meksikon MM-kisoissa.
British Forces Gibraltar

**British Forces Gibraltar** on Yhdistyneen kuningaskunnan asevoimien Gibraltarilla toimiva osa. Gibraltarin maaston katsotaan sopivan harjoitusalueeksi. Lisäksi siellä pysähtyy ilma- ja merivoimien joukkoja matkallaan maailman kriisipesäkkeisiin.

Gibraltarilla on ollut brittilaivaston tukikohta vuodesta 1704. Trafalgarin taistelun jälkeen brittilaivasto vetäytyi Gibraltarille, Nelsonin ruumis tuotiin maihin, haavoittuneet vietiin Gibraltarin sairaaloihin ja vammoihinsa kuolleet haudattiin Trafalgarin hautausmaahan pääkadun varrelle. Ensimmäisen maailmansodan aikana sillä oli tärkeä tehtävä saattueiden tukikohtana ja salmen valvonnassa. Toisessa maailmansodassa se valvoi lähes kaikkea Välimerelle ja sieltä Atlantille kulkevaa laivaliikennettä ja tarjosi tärkeän tukikohdan Atlantilla liikkuneille brittialuksille, samalla estäen sukellusveneet tehokkaasti.

Gibraltarin lentopaikkaa on suunniteltu 1930-luvulta asti, mutta ensimmäinen ruohoinen kiitotie valmistui vasta 1936. Nykyisin Kuninkaallisten ilmavoimien tukikohdassa Gibraltarilla ei ole vakinaisesti sijoitettuja joukkoja, mutta se on koko ajan valmiustilassa valmiina tukemaan Britannian sotilasoperaatioita.

Royal Gibraltar Regiment korvasi niemimaalle pysyvästi sijoitetut brittiläiset jalkaväkijoukot vuonna 1992.

2000-luvulla Britannia pyrkii minimoimaan sotilaallista läsnäoloaan niemellä. Vuonna 2010 joukko tukitoimintoja päätettiin siirtää Gibraltarin hallituksen alaisuuteen.

## Lähteet
Dariusz Marzec

**Dariusz Marzec** (s. 14. syyskuuta 1969) on puolalainen entinen jalkapalloilija. 

Marzec pelasi kotimaansa Puolan pääsarjassa yhdeksän kauden aikana yhteensä 174 ottelua Wisla Krakovan, GKS Katowicen, Gornik Zabrzen sekä Stomil Olsztynin joukkueissa. Lisäksi hän pelasi kolme vuotta Kreikan kakkosliigassa.

Suomessa Marzec pelasi Veikkausliigassa kaksi kautta Tampereen Palloveikkojen ja FC Jazzin riveissä.  

## Lähteet
*Veikkausliigan tilastohistoria
Miss Gibraltar

**Miss Gibraltar** on vuosittain Gibraltarissa järjestettävä kauneuskilpailu. Ensimmäisen kerran kilpailun järjesti vuonna 1959 Vox Newspaper. Tuolloin voittajaksi selviytyi Viola Abudarham. Seuraavan kerran kilpailu järjestettiin vuonna 1964, ja siitä lähtien se on järjestetty joka vuosi.

Kilpailun voittaja pääsee edustamaan maata Miss Maailma -kilpailussa. Vuonna 2009 Miss Gibraltariksi valittu Kaiane Aldorino voitti Miss Maailma -kilpailun ensimmäisenä gibraltarilaisena. Aiemmin kukaan gibraltarilainen ei ollut päässyt kilpailussa edes finaaliin.

## Voittajat

## Lähteet

## Aiheesta muualla
* Miss Gibraltar
Kauhavan kaupunginvaltuusto

**Kauhavan kaupunginvaltuusto** on hallintoelin, joka vastaa Kauhavan kaupungin toiminnasta ja taloudesta. Valtuustossa on nykyään 37 jäsentä.

## Kaupunginvaltuuston paikkajako 2025–2029

## Historia
Vuoteen 2008, ennen Alahärmän, Kauhavan, Kortesjärven ja Ylihärmän kuntaliitosta valtuuston koko oli 35 paikkaa,  vuosina 2009–2025  paikkamäärä oli 43 paikkaa ja vuodesta 2025 paikkamäärä on ollut 37 paikkaa.

## Valtuuston puheenjohtajat

* Veikko Pihlajamäki 1965–1990
* Kyösti Virrankoski 1990–1999
* Antti Virrankoski 1999–2004
* Susanna Haapoja 2005–2009
*  Jouko Mäkinen 2009–2015
* Petri Salo 2015–2017
* Janne Sankelo 2017–2025
* Antti Kurvinen 2025–

## Kunnan- ja kaupunginjohtajat

* Onni Laipio 1957–1983
* Lasse Mäkinen 1983–2008
* Harri Mattila 2009–2014
* Markku Lumio 2015–2022
* Liisa Salo (vt.) 2022–2023
* Vesa Rantala 2023–

## Kauhavan kaupunki [[Etelä-Pohjanmaan hyvinvointialue]]ella
Kauhava kuuluu koko Etelä-Pohjanmaan maakunnan alueen kattavaan Etelä-Pohjanmaan hyvinvointialueeseen. 23. tammikuuta 2022 järjestetyssä aluevaalissa valittiin Etelä-Pohjanmaan aluevaltuustoon seitsemän ehdokasta, joiden kotikunta on Kauhava. Valitut ovat Antti Kurvinen (kesk.), Jaakko Niemistö (kesk.), Lasse Ruotsala (kd.) ja Hanna-Liisa Malmi (kd.), Janne Sankelo (kok.), Risto Mattila (ps.) ja Emma Kivikangas (sd.). Kaikkiaan kauhavalaisia ehdokkaita oli 21. Kauhavan äänestysprosentti aluevaaleissa oli 51,3&nbsp;%.

13. huhtikuuta 2025 järjestetyssä aluevaalissa Etelä-Pohjanmaan aluevaltuustoon valittiin kuusi ehdokasta, joiden kotikunta on Kauhava. Valitut ovat  Jaakko Niemistö (kesk.), Tiina Roumio (kesk.), Harri Ojanperä (kesk.), Emma Kivikangas (sd.), Lasse Ruotsala (kd.) ja Risto Mattila (ps.). Kauhavan äänestysprosentti aluevaalissa oli 54,5 %.

## Lähteet

## Aiheesta muualla
*Kauhavan kaupunginvaltuusto
Garie

**Gary**, oikealta nimeltään **Kang Hee-gun** (; s. 24. helmikuuta 1978) on eteläkorealainen rap-artisti.

## Diskografia
* 《Leessang Unplugged》
* 《AsuRa BalBalTa》
* 《HEXAGONAL》
* 《Baekahjeolhyun (伯牙絶絃, 백아절현)》
* 《Black Sun》
* 《Library Of Soul》
* 《Leessang Special》
* 《Jae, Gyebal (재,계발)》
* 《Leessang Of Honey Family》
Malachai

**Malachai** on kahden hengen yhtye Bristolista Englannista. Heidän singlensä *Snowflake* oli mukana ''FIFA 11'' -pelissä.

## Albumit
* *Ugly Side of Love* (helmikuu 2009)
* *Return To The Ugly Side* (helmikuu 2011)
* *Beyond Ugly* (2014)

## Singlet
* *Fading World* (huhtikuu 2007)
* *The Battle* (syyskuu 2007)
* *Snowflake* (helmikuu 2010)
Jalkapallon I divisioonan kausi 1976

**Jalkapallon I divisioonan kausi 1976** oli vuonna 1973 perustetun I divisioonan neljäs kausi. Kaudella 1976 I divisioona pelattiin 12 joukkueen kaksinkertaisena sarjana.

I divisioonan voitti KIF, ja joukkue nousi kaudeksi 1977 Mestaruussarjaan. Toiseksi sijoittunut OTP nousi myös suoraan. Viimeisiksi sijoittuneet MuSa, HPS ja Sport putosivat II divisioonaan. I divisioonan maalikuninkuuden kaudella 1976 voitti KIF:n Jarmo Lindahl 15 maalilla. I divisioonan yleisömäärä kaudella 1976 oli yhteensä 77 569 henkeä eli keskimäärin 588 katsojaa ottelua kohti.

## Joukkueet

I divisioonaan osallistui 12 joukkuetta, joista seitsemän kaudelta 1975, kaksi putoajaa kauden 1975 Mestaruussarjasta ja kolme nousijaa kauden 1975 II divisioonasta. Mestaruussarjassa viimeiseksi sijoittuneet OTP ja MyPa putosivat suoraan. II divisioonan lohkovoittajat KIF, MuSa ja KPS nousivat suoraan.

Huom. Anjalankoski oli kauppala.

## Sarjataulukko

Lähde: Jalkapallokirja 1977

**(M)** = Mestari; **(N)** = Nousija; **(P)** = Putoaja

## Tulokset

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Tilastot

### Maalintekijät

Lähde: Jalkapallokirja 1977

### Yleisömäärät

Lähde: Jalkapallokirja 1977

## Katso myös

* Mestaruussarjan kausi 1976
* II divisioonan kausi 1976
* Suomen Cup 1976

## Lähteet
Lappajärven kunnanvaltuusto

**Lappajärven kunnanvaltuusto** on Etelä-Pohjanmaan maakunnassa sijaitsevan Lappajärven kunnan korkein päättävä elin. Valtuustossa on nykyään 19 jäsentä.

## Kunnanvaltuuston paikkajako 2025–2029
Kaudella 2025–2029 kunnanvaltuuston puheenjohtaja on Ville Ala-aho, varapuheenjohtaja Maarit Ahola ja toinen varapuheenjohtaja Aku-Matti Juttuniemi.

## Historia
Vuosina 1964–1975 valtuuston koko oli 21 paikkaa ja vuosina 1976–2004 valtuuston koko oli 27 paikkaa ja 2005–2017 paikkamäärä oli 21 paikkaa. 2017 valtuuston koko laski 19:ään paikkaan.

Keskustan kannatus oli Lappajärvellä vuoden 2025 kuntavaaleissa 60,5 prosenttia äänistä, eli Etelä-Pohjanmaan kunnista kaikista korkein keskustan kannatus.

## Kunnanjohtajat
* Ilmari Lamminen (1967–1991)
* Esa Sippola (1991–2005)
* Juhani Laasanen (2005–2006)
* Juhani Vähähyyppä (2007–2012)
* Tuomo Lehtiniemi (2012–2019)
* Sami Alasara (2019–)

## Lähteet
* Vaalit.fi - Kuntavaalit 2021 
* Vaalit.fi − Kuntavaalit 2017 
* Vaalit.fi − Kunnallisvaalit 2012 
* Vaalit.fi − Kunnallisvaalit 2008 
* Vaalit.fi − Kunnallisvaalit 2004 
* Oikeusministeriö − Kunnallisvaalit 2000 & valitut ehdokkaat

### Viitteet

## Aiheesta muualla
* Lappajarvi.fi − Kunnanvaltuuston kokouslistat
Saw II: Flesh & Blood

**Saw II: Flesh & Blood** Zombie Studiosin kehittämä ja Konamin julkaisema selviytymiskauhupelipeli, joka julkaistiin vuonna 2010 PlayStation 3:lle ja Xbox 360:lle.  Peli on jatko-osa vuoden 2009 ''Saw''-videopelille. Pelin päähenkilönä on etsivä David Tappin poika Michael. Peli keskittyy ensimmäisen pelin ja toisen elokuvan välisiin tapahtumiin.

## Juoni

Campbell herää pimeästä huoneesta *[[Saw II]]* -elokuvan alusta tuttu rotanloukkuansa päässään. Nauha kertoo, että avain jolla ansa irtoaa on Campbellin silmänsä takana. Cambell onnistuu saamaan avaimen ja irrottaa ansan viime hetkellä. Suoritettuaan muutamia testejä Cambell saapuu huoneeseen, jonka seinät alkavat liikkua toisiaan vasten.

Michael joutuu Pigheadin kaappaamaksi ja joutuu Jigsaw’n peliin. Michael joutuu testien aikana pukemaan päälleen haulikkopuvun varmistaakseen että noudattaa pelin sääntöjä. Michael joutuu pelastamaan ansoista Sarah Blalockin, Henry Jacobsin, Joseph Poltzerin, Carla Songin ja Solomon Batesin. Kaikki hahmot kuitenkin kuolevat myöhemmin pelin aikana. Michael kohtaa Jigsaw’n ja jahtaa tätä huoneeseen, jossa Campbell on. Pelaaja joutuu päättämään, kumman hahmon pelastaa. Jos pelaaja pelastaa Campbellin, Michael kuolee ja Campbell ehtii paeta huoneesta hissiin, joka vie hänet Jigsaw’n luo. Jigsaw sanoo Campbellin olevan vapaa ja voivan nyt löytää poikansa ulkopuolelta. Campbell sanoo kuitenkin ettei hänen poikansa voi elää maailmassa, jossa Jigsaw on. Campbell hyökkää Jigsaw’n kimppuun, mutta kuolee teräksisen heilurin iskeydyttyä hänen rintaansa, jonka jälkeen Jigsaw sanoo pelin olevan ohi.

Jos pelaaja päättää pelastaa Michaelin, Cambell kuolee ja Michael selviytyy hissiin. Nauhuri käynnistyy ja Jigsaw kertoo Michaelin ja hänen olevan samanlaisia: he molemmat haluavat jakaa oikeutta rikollisille. Michael saapuu kahdelle ovelle, joista toinen johtaa vapauteen antaen Michaelille mahdollisuuden käyttää isänsä löytämää todistusaineistoa huumekartellia vastaan, ja toinen joka sisältää sikanaamion ja valeasun, jolloin Michael ryhtyisi Jigsaw’n apulaiseksi. Tarina ei paljasta, kumman oven Michael valitsee.
Kauno Peltoniemi

**Kauno Jaakko Peltoniemi** (16. marraskuuta 1899 Oulu – 30. tammikuuta 1990) oli suomalainen varatuomari ja kalanviljelyn kehittäjä.

Peltoniemi toimi Suomen Lohenkasvattajain Liiton hallituksen puheenjohtajana ja hän oli myös Suomen Kalankasvattajaliiton kunniapuheenjohtaja. Hän työskenteli vuodesta 1932 asianajajana Helsingissä. Hänelle myönnettiin talousneuvoksen arvonimi.

## Teoksia
* *Lohen lumoissa*. WSOY 1983
* *Taistelu kirjolohesta : muistelmia uuden elinkeinon, kalanviljelyn, alkutaipaleelta Suomessa*. Suomen lohenkasvattajain liitto, Helsinki 1984

## Lähteet
* Suomen Kalankasvattajaliitto ry : Kalanviljelyn historia Suomessa 
* 60-vuotiaita (maksullinen artikkeli) Helsingin Sanomat 16.11.1959, HS Aikakone. Viitattu 21.4.2018.
* Syntymäpäiviä huomenna (maksullinen artikkeli) Helsingin Sanomat 15.11.1989, HS Aikakone. Viitattu 21.4.2018.

### Viitteet
Lina Snellman

**Sofia Karolina (Lina) Snellman** (7. marraskuuta 1846 Oulu – 14. elokuuta 1924 Helsinki) oli suomalainen diakonissa ja Helsingin Diakonissalaitoksen johtajatar 1883–1924. Hän julkaisi kirjasia, jotka käsittelivät diakonia-alaa, sekä edisti merkittävästi diakoniatyötä Suomessa.

## Julkaisuja

* *Menneen ja nyky-ajan diakonissatoimesta.* Edlund, 1896.
* *Teodor Fliedner : hänen elämänsä ja vaikutuksensa*. Edlund, 1896.
* *Everstinna Karamzinen muisto : Diakonissalaitoksen sisarille ja ystäville omistanut L.S-n.* Suomentanut Irene Rosenqvist. Söderström & C:o, jakaja, 1909.
* *Diakonissa Cecilia Blomqvist : muistosananen.* Tekijä, 1911.
* *Sisarillemme : Helsingin Diakonissalaitoksesta*. Helsingin Diakonissalaitos, 1911.
* *Anna Hermanson : muutamia otteita hänen elämäkerrastaan.* Tekijä, 1913.
* *Skandinaavian diakonissalaitokset.* Tekijä, 1914.
* *Sjukvårdsteorier I och II : att vårda med hjärna, hjärta och hand = Sairaanhoidon teoria I ja II : tiedolla, taidolla ja rakkaudella.* Toimittaneet Birgitta Geust ja Eeva Hurskainen. Diamus - Helsingin Diakonissalaitoksen museo, 2014

## Lähteet
* *Mikael Agricolasta E. W. Pakkalaan.* Toimittanut Jaakko Haavio. Snellmanin elämäkerran on kirjoittanut Edvin Wirén. WSOY, 1947.

## Viitteet
Anders Henrik Snellman

**Anders Henrik Snellman** (16. elokuuta 1848 Kuopio – 12. elokuuta 1911 Helsinki) oli suomalainen valtiopäivämies, senaattori ja Suomen senaatin oikeusosaston jäsen.

Snellmanin vanhemmat olivat senaattori, kanslianeuvos Johan Wilhelm Snellman ja Johanna Lovisa Wennberg. Anders Henrik Snellman pääsi ylioppilaaksi vuonna 1868 Helsingin ruotsalaisesta normaalikoulusta, opiskeli Helsingin yliopistossa ja suoritti tuomarintutkinnon vuonna 1873. Snellman sai varatuomarin arvon vuonna 1875.

Snellman toimi Viipurin hovioikeuden hovioikeudenneuvoksena vuosina 1893–1900, Ilomantsin tuomiokunnan tuomarina vuosina 1900–1905 ja senaattorina Suomen senaatin oikeusosastolla vuosina 1905–1909. Snellman oli myös aatelissäädyssä sukunsa edustaja valtiopäivillä vuosina 1882, 1900 ja 1905–1906.

Anders Henrik Snellman oli naimisissa vuodesta 1880 Anna Maria Alfthanin (1850–1930) kanssa. Heidän poikansa oli jääkärimajuri, toimitusjohtaja Johan Wilhelm Kristian Snellman ja tyttärensä taidemaalari Anna Snellman-Kaila.

## Lähteet
Seth Sohlberg

**Seth Agathon Sohlberg** (2. tammikuuta 1856 Turku – 29. tammikuuta 1918 Viipuri) oli suomalainen kauppias, tehtailija ja vuorineuvos sekä mesenaatti.

Seth Sohlberg oli vuodesta 1884 viipurilaisen rauta- ja maalikaupan omistaja. 1906 liike muutettiin osakeyhtiöksi. Hän oli myös suurosakkaana useissa teollisuuslaitoksissa. Sohlberg sai vuorineuvoksen arvon 1908. Hän lahjoitti testamentilla merkittäviä summia Viipurin kaupungille, Suomen luonnonolosuhteiden tutkimukseen ja käytännölliseen geologiseen tutkimukseen, Åbo akademille, ruotsinkieliselle sivistysrahastolle ja Suomen Historialliselle Seuralle.

Seth Sohlbergin sisaruksia olivat arkkitehti Gerhard Sohlberg ja kansanedustaja Hedvig Sohlberg.

## Liikeura
Sohlbergin vanhemmat olivat Turun lyseon lehtori ja myöhemmin Pohjan kirkkoherra Herman Fredrik Sohlberg ja Maria Rosina Richter. Sohlberg ryhtyi vuonna 1871 15-vuotiaana työhön Turussa J.Österbladh & Co. -yhtiön rautakaupassa. Kymmenen vuoden palveluksen jälkeen hän muutti Helsinkiin 1881, ja pestautui Anders Parviaisen ja A.W.Winterin perustamaan, Winterin kuoleman 1878 jälkeen Parviaisen ja K. H. Renlundin yhtiöön *A.Parviainen & Co.* Yhtiö oli 1879 ostanut Helsingin Mikonkatu 8:ssa sijainneen August Lindbergin rautakaupan.

1881 A.Parviainen & Co. avasi haaraosaston Viipuriin, Katariinankatu (Linnankatu) 15, ja Seth Sohlberg lähti haaraosaston johtajaksi Viipuriin 1883 27-vuotiaana.  Vuonna 1884 A.Parviaisen liike jaettiin kolmeen osaan karkeasti siten, että Anders Parviaiselle jäi tukku- ja öljykauppa, K.H.Renlundille Helsingin rautakauppa ja Seth Sohlbergille Viipurin haaraosasto.

Seth Sohlbergin rautakauppa Viipurissa menestyi hyvin ja oli maan suurimpia. Sohlberg oli suurosakkaana K. H. Renlundin kanssa Wärtsilä Ab:ssa ja sen hallituksen puheenjohtaja vuodesta 1898, Wärtsilästä erotetun Läskelä Bruks Ab:n suuromistaja ja sen hallituksen puheenjohtaja ja Ab Simpelen pääomistaja ja hallituksen puheenjohtaja vuodesta 1902. Sohlbergille myönnettiin vuorineuvoksen arvo 1908.

Sohlberg oli Viipurin kaupunginvaltuuston jäsen vuosien 1886 ja 1914 välillä yhteensä kaksikymmentä vuotta. Hän omisti kaupunkikiinteistöjä ja Ykspään kartanon Viipurin maalaiskunnassa.

## Kuolema

Kuollessaan lapseton Sohlberg testamenttasi runsaasti varoja kulttuurille, mm. Viipurin taidemuseon rakentamiselle. Rakennuksen suunnitteli Uno Ullberg, nykyinen Viipurin Eremitaasi. Sohlbergin hautamonumentin suunnitteli Uno Ullberg ja veistokset siihen toteutti Gunnar Finne. Monumentti on kadonnut. Helsingissä Ateljee Finne -ravintolassa on Gunnar Finnen tuottamia, myös Seth Sohlbergiin liittyviä teoksia, samoin Lahden taidemuseossa.

## Lähteet

## Aiheesta muualla
* Oy Seth Sohlberg Ab:n yhtiö- ja omistushistoriaa Pörssitiedon nettisivulla.
Wilhelm Aleksanteri Sohlberg

**Wilhelm Aleksander (Aleksanteri) Sohlberg** (16. heinäkuuta 1876 Helsinki – 4. tammikuuta 1938 Helsinki) oli Oy G. W. Sohlberg Ab:n toimitusjohtaja 1908–1937 ja vuorineuvos. Hän oli Luottopankki Oy:n pääjohtaja 1923–1928.

Sohlbergin vanhemmat olivat tehtailija Gabriel Wilhelm Sohlberg ja Maria Åkerlund. Hän pääsi ylioppilaaksi 1895 Helsingin Suomalaisesta normaalilyseosta ja suoritti insinööritutkinnon Polyteknillisessä opistossa vuonna 1900. Vuorineuvoksen arvon hän sai 1919. 

Sohlberg oli naimisissa 1905–1925 Valma Lietzenin kanssa ja vuodesta 1925 Aili Inkeri Hyrylän kanssa. 

## Lähteet
Héctor Licudi

**Héctor Licudi** oli gibraltarilainen kirjailija, kääntäjä ja lehtimies. Hänen tunnetuin teoksensa on espanjankielinen romaani *Barbarita* vuodelta 1929.  Se oli ensimmäinen gibraltarilainen romaani.  Osittain omaelämänkerrallinen teos kertoo nuoren miehen elämästä Gibraltarilla. Barbarita on laaja 35 lukua kattava teos, joka kertoo päähenkilönsä rakkauselämää. Hän rakastaa monia naisia, mutta etenkin kolmea: vaimoaan Margaretia ja Lilyä ja Barbaraa. Juonen lisäksi teoksen tärkeäksi osaksi nousee aikalaiskuvaus 1920-luvun elämästä Gibraltarilla (jota kutsutaan teoksessa Gibramonteksi). 

Oman kirjoittamisensa lisäksi hän käänsi teoksia italiasta ja englannista espanjaksi.

Licudi syntyi Gibraltarilla tunnetutun gibraltarilaissukuun, mutta hän liittyi tiiviimmin Sevillan ja Madridin kirjallisiin piireihin. Espanjan sisällissodan jälkeen hän asettui Madridiin ja työskenteli siellä *[[Times]]*in kirjeenvaihtajana kunnes kuoli 1950-luvun alkuvuosina.

## Lähteet

## Aiheesta muualla
*La ciudad perdida Gibraltar en la obra de Héctor Licudi.
Gustaf Snellman

**Gustaf Robert Snellman** (21. maaliskuuta 1864 Helsinki – 15. heinäkuuta 1922 Helsinki) oli suomalainen tilastotieteilijä. 

Gustaf Snellmania on sanottu "Suomen sosiaalitilaston isäksi". Hän oli Teollisuushallituksen työtilastollisen, myöhemmin sosiaalihallituksen tilasto-osaston johtaja vuodesta 1902. Snellman toimitti tilastotutkimuksia lähinnä työsuhteista ja asunto-oloista.

Gustaf Snellmanin vanhemmat olivat hovioikeuden presidentti, senaattori John Snellman ja Wilhelmina (Minne) von Trapp. Ylioppilaaksi Snellman tuli 1882 ja valmistui filosofian kandidaatiksi 1889. Hän opiskeli matematiikkaa Göttingenissä 1890–1891 ja toimi sitten matematiikan ja fysiikan opettajana vuoteen 1899. *[[Nya Pressen|Nya Pressenin]]* ja  *[[Dagligt Allehanda|Dagling Allehandan]]* toimittaja hän oli 1899–1901, ennen tilastovirkamiehen uraansa vuoteen 1918 asti. Snellman toimi vielä *Suomen paperi- ja puutavaralehden* toimittajana 1919–1922, valtion tapaturmalautakunnan puheenjohtaja hänestä tuli 1918. Pikakirjoitustaitoinen Snellman oli aatelis- ja porvarissäätyjen pikakirjoittaja valtiopäivillä vuodesta 1882 vuoteen 1897, pikakirjoitusyhdistyksen sihteerinä hän toimi 1891–1899. Hän laati ja toimitti useita alansa julkaisuja, tutkimuksia ja tilastoja ja toimitti *Työtilastollista Aikakauslehteä* 1907–1917.

## Lähteet
Aarno Snellman

**Aarno Snellman** (5. kesäkuuta 1893 Helsinki – 21. lokakuuta 1964 Helsinki) oli suomalainen lääkäri ja professori, jota voidaan pitää suomalaisen neurokirurgian uranuurtajana. 

Snellmanin vanhemmat olivat asianajaja, pankinjohtaja Frans Emil Snellman ja Josefina Wilenius ja puoliso vuodesta 1921 Anna Rakel Mustakallio. Snellman tuli ylioppilaaksi Tampereen reaalilyseosta 1912 ja valmistui lääketieteen lisensiaatiksi 1923. Hän väitteli lääketieteen ja kirurgian tohtoriksi 1931 ja sai erikoislääkärin oikeudet kirurgisissa taudeissa 1933. Snellman toimi lääkärinuransa alkuvaiheessa Viitasaaren kunnanlääkärinä 1924–1932 ja siirtyi sitten pysyvästi Helsinkiin, jossa tosin oli jo ennättänyt toimia Helsingin yleisen sairaalan kirurgisen osaston vapaaehtoisena apulaislääkärinä 1924 ja 1929–1930. Suomen Punaisen Ristin sairaalassa Snellman toimi sen perustamisesta alkaen, ensin alilääkärinä 1932–1942 ja Simo Brofeldtin kuoltua ylilääkärinä 1943–1960. Sotilasarvoltaan Snellman oli lääkintämajuri (1941). Talvi- ja jatkosodan aikana Snellman vastasi haavoittuneiden neurokirurgisen hoidon organisoinnista. Hän toimi pääosan sotia SPR:n sairaalassa (talvisodassa PR.SotaS., jatkosodassa 54. sotasairaala, jaostosairaala A), johon kaikkien vaikeita aivo- ja hermovammoja saaneiden jatkohoito pyrittiin keskittämään, mutta kesällä 1941 ja uudelleen kesällä 1944 myös sotatoimialueella kenttä- ja evakuointisairaaloissa leikaten aivoihin haavoittuneita.

Perehdyttyään neurokirurgiaan alan pohjoismaisen pioneerin, professori Herbert Olivecronan opissa Tukholmassa, Snellman käynnisti neurokirurgisen toiminnan Suomen Punaisen Ristin sairaalassa 1935. Hän teki myös Suomen ensimmäisen lobotomialeikkauksen vuonna 1946 Punaisen Ristin sairaalassa. Snellman oli Helsingin yliopiston kirurgian dosentti 1936–1947 ja maan ensimmäinen neurokirurgian henkilökohtainen ylimääräinen professori 1947–1961.

## Lähteet

## Aiheesta muualla
*
Johan Gustaf Sohlman

**Johan Gustaf Sohlman** (28. toukokuuta 1837 Parikkala – 22. lokakuuta 1908 Mikkeli) oli suomalainen laki- ja virkamies ja senaattori. 

Sohlmanin vanhemmat olivat komissiomaanmittari Adolf Sohlman ja Anna Johanna Poppius ja puolisot vuodesta 1869 Aleksandra Sofia Wallenius (k. 1871) ja vuodesta 1875 Aina Lydia Lovisa Savander (k. 1925). Sohlman tuli ylioppilaaksi 1857 ja suoritti tuomarintutkinnon 1862.  Hän työskenteli uransa alussa virkamiehenä Mikkelin lääninhallituksen palveluksessa ja sitten Kuopion ja Uudenmaan läänihallituksissa. Sohlman oli Helsingin oikeuspormestari vuodesta 1882, senaatin oikeusosaston jäsen 1886–1887, 1891–1893 ja 1901–1905 sekä sen varapuheenjohtaja 1903–1905. Senaatin talousosastossa hän oli 1887–1888 siviilitoimituskunnan apulaispäällikkönä, 1888–1891 kansliatoimituskunnan päällikkönä, 1893–1899 salkuttomana senaattorina ja 1899–1901 kirkollistoimikunnan päällikkönä.  Hän  oli Helsingin kaupunginvaltuuston jäsen vuosina 1883–1885. Sohlman joutui eroamaan senaatin oikeustoimituskunnan varapuheenjohtajan tehtävästä vuoden 1905 suurlakon seurauksena. 

Sohlman toimi talonpoikaissäädyn sihteerinä valtiopäivillä 1882 ja 1885. Hän laati vuonna 1889 senaatin kansliatoimituskunnan päällikkönä niin sanotun Sohlmanin listan niistä Suomen juutalaisista, jotka saivat luvan jäädä maahan muiden joutuessa karkotetuiksi. Useimmat Suomen tunnetuista juutalaissuvuista perityvät Sohlmanin listalla mainituista noin 150 henkilöstä.

## Lähteet
Risto Solanko

**Risto Solanko** (vuoteen 1935 *Sohlman*, 28. heinäkuuta 1901 Tampere – 7. toukokuuta 1980 Helsinki) oli suomalainen diplomaatti.

Solanko työskenteli ulkoministeriön palveluksessa vuodesta 1929. Hän toimi 1930-luvulla lähetystöavustajana Buenos Airesissa, Rio de Janeirossa ja Oslossa, vuosina 1939–1944 lähetystösihteerinä Washingtonissa, vuosina 1945–1952 ulkoministeriön jaostopäällikkönä ja apulaisosastopäällikkönä, vuosina 1952–1960 lähetystöneuvoksena Lontoossa sekä Tel Avivissa asiainhoitajana 1960–1962 ja suurlähettiläänä vuosina 1962–1964. Solanko siirtyi eläkkeelle vuonna 1968.

Risto Solangon puoliso vuodesta 1929 oli Siljo Ivalo, jonka isä oli kirjailija Santeri Ivalo ja veli diplomaatti Asko Ivalo.

## Lähteet